অল্টার ব্রিজ

অল্টার ব্রিজ একটি মার্কিন রক ব্যান্ড, যার উৎপত্তি অরল্যান্ডো, ফ্লোরিডা থেকে।Hooper, Alex, https://americansongwriter.com/behind-the-band-name-alter-bridge/#:~:text=Alter%20Bridge%20was%20formed%20in,where%20there%20was%20a%20bridge., সর্বশেষ অ্যাক্সেস: ৬ মে ২০২৫ ব্যান্ডটি ২০০৪ সালে গঠিত হয়, যার প্রতিষ্ঠাতা ছিলেন প্রধান গায়ক ও রিদম গিটারিস্ট মাইলস কেনেডি, প্রধান গিটারিস্ট মার্ক ট্রেমন্টি, বেইসিস্ট ব্রায়ান মার্শাল এবং ড্রামার স্কট ফিলিপস। তাদের পূর্ববর্তী ব্যান্ড ক্রিড ২০০৩ সালে নিষ্ক্রিয় হয়ে পড়ার পর, ট্রেমন্টি ও ফিলিপস নতুন ব্যান্ড গঠনের পরিকল্পনা করেন। তারা মার্শালকে আবার অন্তর্ভুক্ত করেন এবং নতুন সদস্য হিসেবে কেনেডিকে দলভুক্ত করেন। অবশেষে, ২০০৪ সালের জানুয়ারিতে অল্টার ব্রিজ আনুষ্ঠানিকভাবে আত্মপ্রকাশ করে, কয়েক মাস পরে জুনে ক্রিড আনুষ্ঠানিকভাবে ভেঙে যায়।

উইন্ড-আপ রেকর্ডস-এর সাথে চুক্তিবদ্ধ হওয়ার পর, অল্টার ব্রিজ ২০০৪ সালের আগস্টে তাদের প্রথম অ্যালবাম ওয়ান ডে রিমেইন্স প্রকাশ করে, যার বেশিরভাগ অংশ আগের বছর ট্রেমন্টি লিখেছিলেন।ENCYCLOPEDIA.COM, https://www.encyclopedia.com/education/news-wires-white-papers-and-books/alter-bridge, সর্বশেষ অ্যাক্সেস: ৬ মে ২০২৫ এই অ্যালবাম মিশ্র প্রতিক্রিয়া পেলেও এটি বিলবোর্ড ২০০-তে ৫ নম্বরে পৌঁছায় এবং ২০০৪ সালের নভেম্বরে রেকর্ডিং ইন্ডাস্ট্রি অ্যাসোসিয়েশন অফ আমেরিকা দ্বারা গোল্ড সনদ লাভ করে। এরপর ২০০৭ সালে তারা তাদের দ্বিতীয় অ্যালবাম ব্ল্যাকবার্ড প্রকাশ করে, যা ইতিবাচক প্রতিক্রিয়া পায় এবং তাদের দীর্ঘকালীন প্রযোজক মাইকেল বাসকেট-এর সাথে সম্পর্কের সূচনা করে। এই অ্যালবাম যুক্তরাষ্ট্রে ১৩ নম্বরে পৌঁছায় এবং ব্রিটিশ ফোনোগ্রাফিক ইন্ডাস্ট্রি দ্বারা সিলভার সনদ লাভ করে।

পরবর্তী বছরগুলোতে, সদস্যরা বিভিন্ন ব্যান্ড ও ব্যক্তিগত প্রকল্প নিয়ে ব্যস্ত থাকার পর ২০১০ সালে অল্টার ব্রিজ এবি III অ্যালবাম প্রকাশ করে। এটি সমালোচকদের প্রশংসা লাভ করে এবং রোডরানার রেকর্ডস-এ বাণিজ্যিক সফলতা অর্জন করে। অ্যালবামের প্রধান একক "আইসোলেশন" বিলবোর্ড মেইনস্ট্রিম রক চার্টের শীর্ষে অবস্থান করে। ২০১৩ সালে, তারা আরও একটি প্রশংসিত অ্যালবাম ফোর্ট্রেস প্রকাশ করে।

২০১৬ সালে নাপাম রেকর্ডস-এ প্রকাশিত তাদের অ্যালবাম দ্য লাস্ট হিরো, ব্যান্ডের প্রথম অ্যালবাম যা বিলবোর্ড ২০০-এর শীর্ষ দশে প্রবেশ করে এবং যুক্তরাজ্যের অ্যালবাম চার্ট-এর শীর্ষ পাঁচে পৌঁছায়। ২০১৯ সালে ব্যান্ডটি তাদের ষষ্ঠ স্টুডিও অ্যালবাম ওয়াক দ্য স্কাই প্রকাশ করে, যা ২০২০ সালে ওয়াক দ্য স্কাই ২.০ দ্বারা অনুসরণ করা হয়।"অল্টার ব্রিজ ঘোষণা করেছে 'ওয়াক দ্য স্কাই ২.০' ইপি", কেরাং!, ১৫ সেপ্টেম্বর ২০২০, সর্বশেষ অ্যাক্সেস: ১০ ডিসেম্বর ২০২০।
২০২২ সালের ১৪ অক্টোবর অল্টার ব্রিজ তাদের সপ্তম অ্যালবাম পনস & কিংস প্রকাশ করে।
২০২৩ সালের হিসাব অনুযায়ী, অল্টার ব্রিজ বিশ্বব্যাপী ৫ মিলিয়নেরও বেশি রেকর্ড বিক্রি করেছে।"অল্টার ব্রিজের শ্রেষ্ঠ মুহূর্ত", Spin, সর্বশেষ অ্যাক্সেস: ১১ মার্চ ২০২৩।

 তথ্যসূত্র 

বিষয়শ্রেণী:রক ব্যান্ড
বিষয়শ্রেণী:মেটাল ব্যান্ড